## dachser_inteligent_logistics

Tlačová správa V Bratislave, 23. 12. 2021

# **Zamestnanci DACHSER si pripravili vianočné prekvapenia pre seniorov**

**Akú radosť môže priniesť krabica od topánok? Pre seniorov pomerne veľkú. Je plná vecí, ktoré seniori potrebujú, či drobností, ktoré ich potešia. Do charitatívnej akcie s názvom „Koľko lásky sa zmestí do krabice od topánok“ sa zapojili zamestnanci DACHSER Slovakia začiatkom decembra so svojpomocne ozdobenými krabicami plných prekvapení, ktoré si dôchodcovia nájdu na Štedrý deň pod stromčekom.**

Krabice plné darčekov dostanú seniori z Domova pri Kríži v Bratislave, ako aj seniori z Domova sociálnych služieb Méta v Martine, kde ich odovzdajú zamestnanci martinskej pobočky.

*„Naši zamestnanci sú v oblasti CSR veľmi aktívni, radi podporujú dobrovoľnícke aktivity a prichádzajú aj s vlastnými nápadmi, ako sa zapojiť do rôznych projektov,"* vysvetľuje Lenka Balcová, ktorá je v spoločnosti DACHSER Slovakia zodpovedná za marketing a PR. *„Dobrovoľnícka aktivita s názvom "Koľko lásky sa zmestí do krabice od topánok,“ so sebou nesie veľmi peknú myšlienku. Každý jeden z nás má možnosť prispieť darčekom, o ktorom si myslí, že pre seniora bude praktický, alebo mu urobí radosť. Každý dobrovoľník si zabalí darčeky do krabice od topánok, ktorú obalí baliacim papierom s vianočným motívom. Všetky darčeky od našich zamestnancov u nás v DACHSERi zhromaždíme a následne zabezpečíme ich doručenie do domovov dôchodcov."*

### **So sociálnymi zariadeniami dlhodobo spolupracujeme**

*„Do tohto projektu sa naša pobočka v Lozorne zapája po prvýkrát. Ďakujeme všetkým tým, ktorí sa rozhodnú urobiť dobrý skutok a prispieť vianočnou krabičkou plnou lásky. Vyčaria tým úsmevy na tvárach našich seniorov v tomto zložitom predvianočnom období, "* uzatvára Lenka Balcová.

Domov pri kríži je zariadenie pre seniorov s celoročným pobytom, s kapacitou 176 miest. Ich cieľom je poskytovať kvalitné služby všetkým obyvateľom zariadenia, vytvoriť im atmosféru domáceho prostredia, v ktorom si užijú aktívny, radostný a plnohodnotný život.

DSS Méta poskytuje komplexné sociálne služby dospelým mentálne postihnutým občanom s pridruženými duševnými poruchami a poruchami správania vo svojich piatich prevádzkach v Martine, Lipovci, Sučanoch, a Priekope.  V súčasnej dobe má zariadenie celkovú kapacitu 111 prijímateľov sociálnej služby.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk